★ iJoe.hu Apple Kereskedés :: Just Mobile AluPocket alumínium fali tartó iPhone és iPod modellekhez ★
A Just Mobile dán mérnöki párosa, Claus Jensen és Henrik Holbæk sok esetben olyan ötleteket talál ki, amelyek megismerésével hamar belátjuk, mekkora szükségünk van egy ilyen termékre. Ebbe a kategóriába sorolható a cég fejhallgató állványa, a Just Mobile HeadStand, az AluPad nevű egérpad, vagy éppen az AluRack nevű tartó az iMac és Apple kijelzők hátára. Maximálisan ide tartozik a cég gyönyörű megjelenésű kiegészítője, a Just Mobile AluPocket is. A Just Mobile AluPocket egy igen ötletes találmány: egy belül a karcmentesség érdekében műanyaggal borított gömbszelet részlete, amelyben el tudjuk helyezni szinte bármely iPhone vagy iPod touch készüléket, és akár töltő kábelüket is kivezethetjük az előoldalon lévő nyíláson keresztül. Mindezt persze a falra ragasztást követően, mivel a megoldás lényege éppen az, hogy olyan helyen hozunk létre iPhone tartó megoldást, ahol előtte arra semmilyen lehetőség nem volt.
A gyártó kimondottan úgy alkotta meg a terméket, hogy az nyomtalanul legyen elhelyezhető bárhol. Ennek elérése érdekében a 3M folyadékmentes ragasztócsíkját alkalmazta, amelyek párja képes megtartani az alumínium tartót, és a benne lévő telefon készüléket is. (Eltávolítást követően célszerű ugyanilyen ragasztócsíkkal újrahasznosítani a tartót.)
A Just Mobile AluPocket vékonyka tároló nyílásába kényelmesen befér az utóbbi időszak bármely iPhone készüléke (az iPhone 6 Plus terméket leszámítva, amely nagysága miatt nem áll meg a dedikált tartóban), ráadásul a tokok többségét sem kell levennünk a használathoz, mivel 3,2 centiméter vastagság áll a rendelkezésünkre. (A tartó rész 12,9 centiméter széles.)
A termék előnye, hogy konnektor közelében elhelyezve hasznos töltési helyet alakíthatunk ki. Az AluPocket elején lévő nyílás azt a célt szolgálja, hogy akár az Apple kábelét, akár a Just Mobile valamelyik elegáns Lightning kábelét bevezetve tölteni tudjuk az alumínium zsebben lévő iPhone-t, iPod touch vagy iPod nano készüléket. A Just Mobile AluPocket több neves díjazáson is említésre méltó eredményt ért el, így reddot, az iF (International Forum Design) és az iLounge.com is kitüntette. A Just Mobile AluPocket megvásárolható az iJoe.hu-tól.
Ára: 6.299 forint+áfa (bruttó 8.000 Ft)